એક સમય હતો જ્યારે લોકો પોતાનાં કાર્યક્રમો અને શેડયુલ્સ ટેલિવિઝન શોઝના ટાઇમટેબલ જોઈને ગોઠવતાં હતાં. આ કાર્યક્રમ તો જોવો જ છે. પોતાને ગમતા કાર્યક્રમના સમયે ગમે તેમ કરીને ઘરે પહોંચી જતા. આવી ઘટનાઓ હવે ઇતિહાસ બની ચૂકી છે. હવે દરેક લોકો પોતાની અનુકૂળતા મુજબ, પોતે ઇચ્છે ત્યારે અને પોતાને ગમે એ શો જુએ છે. ઢગલાબંધ ઓપ્શન અવેલેબલ છે. દેશ અને દુનિયાના લેટેસ્ટ સર્વે એવું કહી રહ્યા છે કે ટેલિવિઝન જોનારાઓની સંખ્યા ઝડપભેર ઘટી રહી છે, આવું જ ચાલ્યું તો એક સમય એવો આવશે જ્યારે ટેલિવિઝન શોભાના ગાંઠિયા બની જશે.